ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
நாட்டின் சட்டங்களை டிவிட்டர் பின்பற்ற வேண்டும்: டிவிட்டரின் அறிக்கைக்கு மத்திய அரசு கண்டனம்
நாட்டின் சட்டங்களை டிவிட்டர் பின்பற்ற வேண்டும்: டிவிட்டரின் அறிக்கைக்கு மத்திய அரசு கண்டனம்
டிவிட்டர் வெளியிட்ட அறிக்கைக்கு மத்திய அரசு தனது கடும் கண்டனத்தை தெரிவித்துள்ளது. பேச்சு சுதந்திரம் மற்றும் ஜனநாயக நடைமுறைகளை பின்பற்றுவதில் இந்தியா பல நூற்றாண்டுகளாக பெருமை மிக்க பாரம்பரியத்தை கொண்டுள்ளது. இந்தியாவில் சுதந்திரமான பேச்சை காப்பது, டிவிட்டர் போன்ற தனியார் மற்றும் லாப நோக்குடன் செயல்படும் வெளிநாட்டு நிறுவனத்துக்கு மட்டுமான, தனிச்சிறப்புரிமை அல்ல.
ஆனால், உலகின் மிகப் பெரிய ஜனநாயக நாடு மற்றும் அதன் வலுவான அமைப்புகளின் உறுதிப்பாடு அர்ப்பணிப்பு கொண்டவையாகும்.
டிவிட்டர் நிறுவனத்தின் அறிக்கை, உலகின் மிகப் பெரிய ஜனநாயக நாட்டுக்கு, தனது விதிமுறைகளை கூறும் முயற்சி. டிவிட்டர் தனது செயல்பாடுகள் மற்றும் வேண்டுமென்றே எதிர்ப்பது போன்ற நடவடிக்கைகள் மூலம் இந்தியாவின் சட்ட அமைப்பை குறைவாக மதிப்பிட முயற்சிக்கிறது. மேலும், இந்தியாவில் எந்த குற்றத்துக்கும் பொறுப்பேற்பதிலிருந்து பாதுகாப்பை கோருவதன் அடிப்படையில், இடைக்கால வழிகாட்டுதல் ஒழுங்குமுறைகளை பின்பற்ற டிவிட்டர் மறுக்கிறது.
மிகப் பெரிய கேள்வி என்னவென்றால், டிவிட்டர் நிறுவனம் மிகவும் உறுதிப்பாட்டுடன் இருந்தால், அதுபோன்ற செயல்முறையை ஏன் இந்தியாவின் ஏன் ஏற்படுத்தவில்லை? ‘‘எங்களுக்கு அதிகாரம் இல்லை, அவர்களும், இந்தியாவில் உள்ள மக்களுக்கும் அமெரிக்காவில் உள்ள டிவிட்டர் தலைமையகத்துக்கு அனைத்து பிரச்சனைகளையும் தெரிவிக்க வேண்டும்’’ என இந்தியாவில் உள்ள டிவிட்டர் பிரதிநிதிகள் தொடர்ந்து கூறுகின்றனர். இதன் மூலம் இந்திய பயனர் தளத்துக்கு, டிவிட்டரின் அர்ப்பணிப்பு, வெற்றுத்தனமாக மட்டும் அல்லாமல், முற்றிலும் சுயசேவையாக இருக்கிறது.
டிவிட்டர் உட்பட அனைத்து சமூக ஊடகங்களின் பிரதிநிதிகளும் இந்தியாவில் எப்போதும் பாதுகாப்பாக இருக்க வேண்டும், அவர்களின் தனிப்பட்ட பாதுகாப்புக்கு எந்த அச்சுறுத்தலும் ஏற்படக்கூடாது என இந்திய அரசு விரும்புகிறது.
டிவிட்டரின் அறிக்கை முற்றிலும் ஆதாரமற்றது, பொய்யானது. இது தனது முட்டாள்தனத்தை மறைத்து இந்தியாவை அவமதிக்கும் முயற்சி. இந்த துரதிருஷ்டமான அறிக்கையை இந்திய அரசு கண்டிக்கிறது.
நடைபெறும் விசாரணை தொடர்பாக தில்லி போலீசும், விரிவான அறிக்கை ஒன்றை வெளியிட்டுள்ளது. இது டிவிட்டர் எழுப்பிய முற்றிலும் ஆதாரமற்ற குற்றச்சாட்டுகளுக்கு பதில் அளிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722252
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 199.60 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 199.60 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.66 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1853021
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
“கர்மயோகி இயக்கத்தின்” கீழ் மத்திய அரசின் அமைச்சகங்கள் மற்றும் துறைகளுக்கான ஆண்டு திறன் வளர்ப்பு திட்ட அணுகுமுறை அறிக்கையை அமைச்சரவை செயலாளர் திரு ராஜீவ் கௌபா விக்கியான் பவனில் இன்று தொடங்கிவைத்தார்
கர்மயோகி இயக்கத்தின் மூலம் அரசின் மனிதவள மேலாண்மை நடைமுறைகளில் முன்னேற்றம் அடையச் செய்ய வேண்டும் என்ற பிரதமர் திரு நரேந்திர மோடியின் தொலைநோக்குப் பார்வை வரிசையில், திறன் வளர்ப்பு ஆணையம் விக்கியான் பவனில் இன்று ஏற்பாடு செய்திருந்த கருத்தரங்கில் அமைச்சகம் மற்றும் துறை ஆண்டு திறன் வளர்ப்புத் திட்டம் உருவாக்கம் குறித்து அனைத்து அமைச்சகங்கள் மற்றும் துறை செயலாளர்களுடன் அமைச்சரவை செயலாளர் திரு ராஜீவ் கௌபா உரையாடினார்.
இக்கூட்டத்தில் திறன் வளர்ப்பு ஆணையம் தயாரித்திருந்த ஆண்டு திறன் வளர்ப்புத் திட்டங்கள் குறித்த அணுகுமுறை அறிக்கையும் தொடங்கிவைக்கப்பட்டது.
இந்நிகழ்ச்சியில் பேசிய அமைச்சரவை செயலாளர் திரு ராஜீவ் கௌபா, குறுகிய காலத்திற்குள் ஆணையத்தின் உதவியுடன் ரயில்வே மற்றும் காவல்துறையைச் சேர்ந்த ஒரு லட்சத்துக்கும் மேற்பட்டவர்களுக்கு கர்மயோகி இயக்கத்தின் கீழ் பயிற்சி அளிக்கப்பட்டுள்ளதற்கு பாராட்டுத் தெரிவித்தார். அத்துடன் பல்வேறு மத்திய அமைச்சர்களின் 200-க்கும் மேற்பட்ட ஒப்பந்த பணியாளர்களுக்கும் பயிற்சி அளிக்கப்பட்டதாக கூறினார்.
பிரதமர் அலுவலகம்
புதுதில்லியில் உள்ள மூன்று முக்கியத்துவம் வாய்ந்த இடங்களுக்கு வருகை தந்துள்ள அசாம் மாநில ஆளுநர், முதலமைச்சர் மற்றும் மாநில அமைச்சர்கள் ஆகியோருக்கு பிரதமர் பாராட்டு
புதுதில்லியில் உள்ள மூன்று முக்கியத்துவம் வாய்ந்த இடங்களுக்கு- தேசிய போர் நினைவகம், தேசிய போலீஸ் நினைவகம், பிரதமர் ஆவண காப்பகத்துக்கு வருகை தந்துள்ள அசாம் மாநில ஆளுநர் திரு குலாம் சந்த் கட்டாரியா, முதலமைச்சர் திரு ஹிமந்த பிஸ்வா சர்மா மற்றும் மாநில அமைச்சர்கள் ஆகியோரின் செயல்பாடுகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
ஆளுநரின் டுவிட்டுக்கு பதில் அளித்துள்ள பிரதமர் தனது ட்விட்டர் பதிவில் தெரிவித்து இருப்பதாவது:
“புதுதில்லியில் உள்ள மூன்று முக்கியத்துவம் வாய்ந்த இடங்களுக்கு- தேசிய போர் நினைவகம், தேசிய போலீஸ் நினைவகம், பிரதமர் ஆவண காப்பகத்துக்கு வருகை தந்துள்ள அசாம் மாநில ஆளுநர் @குலாம் சந்த் கட்டாரியா, முதலமைச்சர்@ ஹிமந்த பிஸ்வா சர்மா மற்றும் மாநில அமைச்சர்கள் ஆகியோரின் சிறந்த செயல்பாடுகள்”.
நிதி அமைச்சகம்
வாஷிங்டன் டி.சியில் மேம்பாட்டுக் குழுக் கூட்டத்தில் நிதியமைச்சர் திருமதி நிர்மலா சீதாராமன் பங்கேற்பு
வாஷிங்டன் டி.சியில் நடைபெற்ற உலக வங்கி- சர்வதேச நிதியத்தின் வளர்ச்சிக் குழுவின் கூட்டுக் கூட்டத்தில் மத்திய நிதி மற்றும் பெரு நிறுவன விவகாரங்கள் அமைச்சர் திருமதி நிர்மலா சீதாராமன் இன்று பங்கேற்றார்.
உணவு மற்றும் எரிசக்தி பிரச்சினை, பருவநிலை மற்றும் வளர்ச்சி இலக்கங்களை அடைதல் ஆகிய உலகம் சந்தித்து வரும் இரண்டு முக்கிய சவால்கள் பற்றி விவாதிப்பதற்காக வளர்ச்சிக் குழு கூடியது.
உணவு பாதுகாப்பை உறுதி செய்வதற்காக பயிரிழப்பு மற்றும் உணவு வீணாவதைத் தடுப்பதற்கு முக்கியத்துவம் அளிக்க வேண்டும், என்று நிதியமைச்சர் வலியுறுத்தினார். சம அளவிலான மானியங்கள் என்ற கண்ணோட்டத்தை உலக வங்கி தவிர்க்க வேண்டும் என்றும், விளிம்பு நிலையில் உள்ள குடும்பங்களுக்கான ஆதரவை வேறுபடுத்த வேண்டும் என்றும் அவர் கேட்டுக்கொண்டார். இந்தியாவில் பிரதமரின் உஜ்வாலா திட்டத்தின் கீழ் கடந்த ஆறு ஆண்டுகளில் இலவச எரிவாயு இணைப்புகள் வழங்கப்படுவதை சுட்டிக்காட்டிய அவர், இதன் மூலம் சுகாதாரமான சமையல் வசதி, அனேகமாக அனைத்து பெண்களையும் சென்றடைந்திருப்பதை இந்தியா உறுதி செய்துள்ளது என்று தெரிவித்தார்.
எரிசக்தியின் முறையான பயன்பாட்டை அதிகரிப்பதற்கும், உணவு இழப்பைக் குறைப்பதற்கும் பழக்க வழக்கங்களில் மாற்றத்தை ஊக்குவிப்பது; புதுப்பிக்கத்தக்க மற்றும் பசுமை எரிசக்தி உள்ளிட்ட துறைகளில் நிதி மற்றும் தொழில்நுட்ப பரிமாற்றத்திற்கான உதவிகளை நாடுகளுக்கு வழங்குவது; சர்வதேச வளர்ச்சி சங்கம், மறு கட்டமைப்பு மற்றும் மேம்பாட்டுக்கான சர்வதேச வங்கியின் வாயிலாக பிராந்திய ஒருங்கிணைப்பிற்கு ஆதரவளிப்பது ஆகிய மூன்று வாய்ப்புகள் உலக வங்கி குழுவின் முன் இருப்பதாக திருமதி நிர்மலா சீதாராமன் தெரிவித்தார்.
பிரதமர் அலுவலகம்
பிரகதி மைதான ஒருங்கிணைந்த வழித்தட திட்டத்தின் அர்ப்பணிப்பு விழாவில் பிரதமர் ஆற்றிய உரையின் தமிழாக்கம்
மத்திய அமைச்சரவையில் உள்ள எனது சகாக்களே, திரு. பியூஷ் கோயல் அவர்களே, திரு.ஹர்தீப் சிங் பூரி அவர்களே, திரு.சோம் பிரகாஷ் அவர்களே, திருமதி. அனுப்ரியா படேல் அவர்களே, மற்றும் விருந்தினர்களே, சகோதர, சகோதரிகளே,
தில்லி, நொய்டா-காசியாபாத், மற்றும் பல்வேறு இடங்களிலிருந்தும் தில்லி வந்துள்ள உங்கள் அனைவருக்கும் எனது வாழ்த்துகள். தில்லிக்கு இன்று, மத்திய அரசிடமிருந்து நவீன உள்கட்டமைப்பு என்ற அழகிய வெகுமதி கிடைத்துள்ளது.
இந்த சுரங்கப்பாதையைக் கடக்கும்போது பல்வேறு நிகழ்வுகள் என் ஞாபகத்துக்கு வந்தன. குறுகியக் காலத்தில், ஒருங்கிணைந்த போக்குவரத்து வழித்தடத்தை உருவாக்குவது என்பது எளிதான காரியமல்ல. இந்த வழித்தடம் அமைக்கப்பட்டுள்ள சாலை, தில்லியின் பரபரப்பான சாலைகளில் ஒன்றாகும். நாள்தோறும் லட்சக்கணக்கான வாகனங்கள் இந்த சாலையில் செல்கின்றன. சுரங்கப்பாதைக்கு மேல் ஏழு ரயில் பாதைகள் செல்கின்றன. இத்தனை சிரமங்களுக்கு இடையே, கொரோனா தொற்று வந்து புதிய சிக்கலை உருவாக்கியது. நாம், நாட்டுக்காக புதிய திட்டங்களை தொடங்கும்போது, தடை ஏற்படுத்த நினைப்பவர்களுக்கும் குறைவில்லை.
நாட்டை முன்னேற்றப் பாதைக்கு கொண்டு செல்லும்போது, பல பிரச்சினைகள் ஏற்படும். இந்த திட்டமும், அதேபோன்று பல்வேறு பிரச்சினைகளை சந்தித்தது. ஆனால், இது புதிய இந்தியா. இது பல்வேறு பிரச்சினைகளை தீர்த்து வைக்கிறது. புதிய தீர்மானங்களை எடுக்கிறது. அந்த தீர்மானங்களை நிறைவேற்ற இடைவிடாத முயற்சிகளையும் மேற்கொள்கிறது. விடாமுயற்சி, ஒருங்கிணைந்த ஒத்துழைப்புடன் இந்த திட்டத்தை நிறைவேற்றி, நிர்வாகத்தின் திறமையை வெளிப்படுத்திய பொறியாளர்கள் மற்றும் தொழிலாளர்களை நான் மிகவும் பாராட்டுகிறேன். இந்த திட்டத்துக்காக வியர்வை சிந்திய அனைத்து தொழிலாள சகோதர, சகோதரிகளுக்கும் எனது இதயத்தின் அடியாழத்தில் இருந்து வாழ்த்துகளை தெரிவித்துக் கொள்கிறேன்.
நண்பர்களே,
21-ம் நூற்றாண்டின் தேவைக்கேற்ப பிரகதி மைதான கண்காட்சியை மாற்றியமைக்கும் முயற்சியின் ஒருபகுதியாக, இந்த ஒருங்கிணைந்த போக்குவரத்து வழித்தடம் அமைக்கப்பட்டுள்ளது. பிரகதி மைதானம், இந்தியர்களின் திறன்கள், தயாரிப்புகள், இந்தியாவின் முன்னேற்றம் மற்றும் நமது கலாச்சாரத்தை எடுத்துக்காட்ட பல ஆண்டுகளுக்கு முன்பு கட்டப்பட்டது. ஆனால், அதன் பிறகு இந்தியா நிறையவே மாறிவிட்டது. அதன் தேவைகளும் அதிகரித்து விட்டன. ஆனால், பிரகதி மைதானம் பெரிய அளவில் முன்னேற்றமடையில்லை என்பது வேதனையான விஷயம். இங்குள்ள வசதிகளை மேம்படுத்த ஒன்றரை ஆண்டுகளுக்கு முன்பே திட்டம் வகுக்கப்பட்டது.
தேசிய தலைநகர் மற்றும் நாட்டின் பல பகுதிகளிலும், நவீன வசதிகளுடன் கூடிய உலகத்தரம் வாய்ந்த கண்காட்சி அரங்குகளை அமைப்பதற்காக இந்திய அரசு தொடர்ந்து பாடுபட்டு வருகிறது. துவாரக்காவில் கட்டப்பட்டு வரும் சர்வதேச மாநாட்டு மற்றும் கண்காட்சி மையமும், பிரகதி மைதானத்தின் மறுசீரமைப்புத் திட்டமும் இதற்கு சான்றாக திகழும்.
கடந்த ஆண்டில், இங்கு நான்கு கண்காட்சி அரங்குகளைத் திறந்து வைக்கும் வாய்ப்பு எனக்குக் கிடைத்தது. நவீனத்துடன் கூடிய ஒருங்கிணைப்பு வசதி தொடங்கப்பட்டுள்ளது. மத்திய அரசின் இந்த திட்டங்கள், தலைநகரின் தோற்றத்தையே மாற்றியமைத்து, அதனை மேலும் நவீனமயமாக்குகிறது அனைவருக்கும் எனது வாழ்த்துகள்! நன்றி.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835307
அறிவியல் மற்றும் தொழில்நுட்பத்துறை
என்ஏடிஎம்ஓ தனது கோவிட்-19 டேஷ்போர்டின் 4வது புதுப்பிக்கப்பட்ட பதிப்பை வெளியிட்டது
இந்திய அரசின் தகவல் தொழில்நுட்ப அமைச்சகத்தின் தகவல் தொழில்நுட்பத் துறையின் கீழ் துணை நிறுவனமாக செயல்பட்டு வரும் தேசிய நிலவரைபட மற்றும் கருத்தாக்க உருபட வரைவியல் கழகமானது  தனது அலுவலகப் போர்ட்டலான http://geoportal.natmo.gov.in/Covid19/ என்பதில் கோவிட்-19 டேஷ்போர்டின் நான்காவது புதுப்பிக்கப்பட்ட பதிப்பை 19 ஜுன் 2020இல் வெளியிட்டுள்ளது.
கோவிட்-19 டேஷ்போர்டின் நான்காவது புதுப்பிக்கப்பட்ட பதிப்பில் கீழ்வரும் சிறப்பம்சங்கள் அடங்கியுள்ளன:
1. கோவிட்-19 உடன் தொடர்புடைய பலதரப்பட்ட தகவல்களை பயனாளி பெறும் வகையிலான ஒற்றை வரைபட சாளரம்.
2. கோவிட் புள்ளி விவரங்கள்: தொற்று உறுதி செய்யப்பட்ட நோயாளிகள், குணமடைந்தவர்கள் மற்றும் இறந்தவர்கள் எண்ணிக்கை, குணமடையும் விகிதம், இறப்பு விகிதம் ஆகிய தகவல்கள் மாநில மற்றும் மாவட்ட வாரியாக தரப்பட்டுள்ளன. மருத்துவமனைகள், ஆய்வுக்கூடங்கள், அதே வரைபடச் சட்டகத்தில் இரத்த வங்கிகள் போன்ற மருத்துவ உள்கட்டமைப்புகள் தொடர்பான தகவலும் கிடைக்கும்.
3. தகவல் தரவைப் பதிவு செய்வதில் பொதுத் தகவல்களில் இருந்து குறிப்பிட்ட தகவல்களை நோக்கிச் செல்லும் அணுகுமுறை கடைபிடிக்கப்பட்டுள்ளது. ஒரு மாவட்டத்தில் கோவிட் தொற்றுள்ளவர்கள் மற்றும் அந்த மாவட்டத்தின் சுகாதாரக் கட்டமைப்பு வசதிகள் குறித்த தகவல்களைத் தெரிந்துகொள்ள பயனாளிகள் முதலில் சம்பந்தப்பட்ட மாநிலத்தைத் தேர்ந்தெடுக்க வேண்டும். தேடுதலை விரிவுபடுத்துவதன் மூலம் பயனாளி குறிப்பிட்ட ஒரு சுகாதார மருத்துவமனை குறித்த தகவல்களை தெரிந்து கொள்ளலாம். முகவரி, வகைப்பாடுகள் மற்றும் நகர இருப்பிடம் போன்ற பொதுமக்களுக்கு பயனுள்ள தகவல்கள் இன்ஃபோ உபகரணம் மூலம் சுட்டிக் காட்டப்படுகின்றன. தகவல் தரவைக் காட்சிப்படுத்துவதற்கான வரைபட முன்னுரிமைகள் கவனத்தில் எடுத்துக் கொள்ளப்பட்டு தகவல் தரவுக் காட்சியை எளிதில் புரிந்துகொள்ளும் வகையில் தரப்படுகின்றன.
4. கடந்த 14 நாட்களுக்கான மாநில அளவிலான புள்ளிவிவரங்கள் வரைபடம் மூலம் சித்தரிக்கப்படுகின்றன. அதிகபட்ச உறுதி செய்யப்பட்ட நோயாளிகளின் எண்ணிக்கையின் அடிப்படையில் முதல் 2 மாநிலங்கள் தானாகவே பட்டியலில் காட்டப்படும். பயனாளி ஒருவர் வேறு ஒரு மாநிலத் தகவலை தேர்ந்தெடுக்க வேண்டும் என்றால் ட்ராப் டவுனில் இருந்து தேர்ந்தெடுத்துக் கொள்ளலாம்.
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
18-44 வயது பிரிவில் ஒரு கோடிக்கும் அதிகமான பயனாளிகளுக்கு கொவிட் தடுப்பூசி
கொவிட் பெருந்தொற்றுக்கு எதிரான போராட்டத்தில் இந்தியா மேலும் ஒரு புதிய சாதனையைப் படைத்துள்ளது. தடுப்பூசித் திட்டத்தின் மூன்றாவது கட்டத்தில் 18-44 வயது பிரிவில் ஒரு கோடிக்கும் அதிகமானோருக்கு தடுப்பூசி  செலுத்தப்பட்டுள்ளது. இதில் தமிழகத்தில் 53,216 பேருக்கும் புதுச்சேரியில் 5,411 பேருக்கும் தடுப்பூசி போடப்பட்டுள்ளது.
மாபெரும் தடுப்பூசித் திட்டத்தின் கீழ் இந்தியாவில் இதுவரை செலுத்தப்பட்டுள்ள மொத்த கொவிட் தடுப்பூசியின் எண்ணிக்கை 19.60 கோடியாக பதிவாகியுள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி இதுவரை மொத்தம் 28,16,725 முகாம்களில் 19,60,51,962 தடுப்பூசிகள் செலுத்தப்பட்டுள்ளன.
தொடர்ந்து 11-வது நாளாக, அன்றாட புதிய பாதிப்புகளை விட, தினசரி குணமடைபவர்களின் எண்ணிக்கை அதிகரித்துள்ளது. கடந்த 24 மணி நேரத்தில் 3,02,544 பேர் குணமடைந்து வீடு திரும்பினர்.
இதன் மூலம் நம் நாட்டில் கொரோனா தொற்றில் இருந்து குணமடைந்தவர்களின் மொத்த எண்ணிக்கை 2,37,28,011 ஆக இன்று பதிவாகியுள்ளது. தொற்றிலிருந்து குணமடைபவர்களின் தேசிய வீதம் 88.69% ஐ எட்டியுள்ளது.
மற்றொரு நேர்மறை வளர்ச்சியாக, 8-வது நாளாக, தினசரி புதிய பாதிப்புகள், மூன்று லட்சத்திற்கும் குறைவாக ஏற்பட்டுள்ளன.
கடந்த 24 மணி நேரத்தில் 2,22,315 பேர் புதிதாகப் பாதிக்கப்பட்டனர். அதிகபட்சமாக தமிழகத்தில் 35,483 பேரும், மகாராஷ்டிராவில் 26,672 பேரும் புதிதாகத் தொற்றுக்கு ஆளாகியுள்ளனர்.
கொவிட் தொற்றுக்கு இந்தியாவில் தற்போது சிகிச்சை பெறுவோரின் எண்ணிக்கை 27,20,716 ஆக இன்று குறைந்துள்ளது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 84,683 சரிந்துள்ளது.
நாட்டில் இதுவரை ஏற்பட்ட மொத்த பாதிப்பில் தற்போது சிகிச்சை பெறுவோர் 10.17% ஆகும்.
கடந்த 24 மணி நேரத்தில் 19,28,127 பரிசோதனைகளும், இதுவரை மொத்தம் 33,05,36,064 பரிசோதனைகளும் இந்தியாவில் மேற்கொள்ளப்பட்டுள்ளன. ஒட்டுமொத்த தொற்று உறுதி வீதம் இன்று, 8.09%மாகவும், வாராந்திர தொற்று உறுதி வீதம் 12.66% மாகவும் குறைந்துள்ளது.
தேசிய உயிரிழப்பு வீதம் தற்போது 1.14 சதவீதமாக உள்ளது.
கடந்த 24 மணி நேரத்தில் 4,454 பேர் கொரோனா தொற்றால் உயிரிழந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1721206
பெண்கள் மற்றும் குழந்தை நலன் அமைச்சகம்
கம்பெனிகளின் ஆண்டறிக்கையில் பாலியல் புகார் குறித்த விவரம் கட்டாயம்
தனியார் நிறுவனங்களில் பெண்களுக்கு எதிரான பாலியல் தொல்லைகளைத் தடுக்கும் நோக்கத்தில் பணியிடங்களில் பெண்கள் மீதான பாலியல் வன்முறை தடுப்புச் சட்டம் அமல்படுத்தப்படுவது குறித்து கம்பெனிகள் தங்களது ஆண்டறிக்கையில் தகவல் தெரிவிக்கவேண்டும் என்பது கட்டாயமாக்கப்பட்டுள்ளது.
மத்திய மகளிர் மற்றும் குழந்தைகள் மேம்பாட்டு அமைச்சகம் இது தொடர்பாக மத்திய கார்ப்பரேட் விவகார அமைச்சருக்குக் கடிதம் மூலம் வேண்டுகோள் விடுத்திருந்தது. அதன் அடிப்படையில், கார்ப்பரேட் விவகாரத் துறை அமைச்சகம் கம்பெனிகள் சட்டத்தின் 134வது பிரிவின் கீழ் கம்பெனிகள்  விதிகள்  விதிகளைத் திருத்தி அறிவிப்பை வெளியிட்டுள்ளது.
இதன்படி கம்பெனிகளின் ஆண்டறிக்கைகளில் பணியிடங்களில் பாலியல் கொடுமைத் தடுப்பு சட்டம்  சட்டம் அமலாக்கப்படுவது குறித்த விவரம் கம்பெனி இயக்குநர்களின் ஆண்டு அறிக்கையில் இடம்பெறும். மகளிர் மற்றும் குழந்தைகள் மேம்பாட்டுத் துறை அமைச்சர் திருமதி மேனகா சஞ்சய் காந்தி எழுதிய கடிதத்தில், “பணியிடங்களில் பெண்களின் பாதுகாப்பை உறுதி செய்யும் வகையில் இது மிகப் பெரிய முக்கியமான நடவடிக்கையாகும்” என்று குறிப்பிட்டுள்ளார்.
ஜல்சக்தி அமைச்சகம்
ஜல் ஜீவன் திட்டத்துக்காக பஞ்சாப் முதலமைச்சருக்கு மத்திய அமைச்சர் கடிதம்.
2020 மார்ச் மாதத்திற்குள் கிராமப்பகுதி வீடுகள் அனைத்திற்கும் குடிநீர்க் குழாய் இணைப்பு வழங்குவதற்கு நடவடிக்கை எடுத்ததற்காக பஞ்சாப் முதலமைச்சர் கேப்டன் அமரீந்தர்சிங்கிற்கு மத்திய ஜல்சக்தித்துறை அமைச்சர் திரு. கஜேந்திரசிங் செகாவத் பாராட்டு தெரிவித்துள்ளார். ஜல் ஜீவன் இயக்கத்தின் வழிகாட்டுதலுக்கு முழு ஈடுபாட்டைக் காட்டியதற்காக முதலமைச்சருக்கு அவர் எழுதிய கடிதத்தில் நன்றி தெரிவித்துள்ளார்.
மாநிலத்தின் எஞ்சிய வீடுகளுக்கும் குடிநீர்க்குழாய் இணைப்பு வழங்குவதுடன் மட்டுமல்லாமல், நாட்டின் ஒவ்வொரு கிராமத்திலும் உள்ள அனைத்து வீடுகளுக்கும் போதிய அளவு தரமான தண்ணீரை வழக்கமாகவும், தொலை நோக்க அடிப்படையிலும் குடிநீர்க்குழாய் இணைப்பு மூலம் வழங்கும் ஜல் ஜீவன் இயக்கத்தை மாநிலம் திறம்பட செயல்படுத்தும் என்று நம்பிக்கை தெரிவித்துள்ளார்.
2020-21-இல் 15-வது நிதிக்குழுவின் மானியமாக பஞ்சாப் மாநில பஞ்சாயத்து ராஜ் அமைப்புகளுக்கு ரூ.1388 கோடி ஒதுக்கப்பட்டுள்ளது. இதில் 50 சதவீதம் குடிநீர் மற்றும் தூய்மைத் திட்டங்களுக்காக கட்டாயம் பயன்படுத்தப்பட வேண்டும். மகாத்மா காந்தி கிராமப்புற வேலை உறுதித்திட்டம், தூய்மை இந்தியா கிராமப்புற இயக்கம், பஞ்சாயத்து ராஜ் அமைப்புகள், கேம்பா, சிஎஸ்ஆர் நிதி, உள்ளூர்ப்பகுதி மேம்பாட்டு நிதி போன்ற 15-வது நிதிக்குழுவின் மானியங்கள் உள்ளிட்ட பல்வேறு திட்டங்களுக்கு கிடைக்கும் நிதிஆதாரங்களைப் பயன்படுத்துமாறு மாநிலம் கேட்டுக் கொள்ளப்பட்டுள்ளது. கிராம அளவிலான குடிநீர் விநியோகப் பணிகளுக்கு இதனைப் பயன்படுத்துவதுடன், ஒவ்வொரு கிராமத்தின் செயல் திட்டம் தயாரிக்கப்பட்டு அனைத்து விதமான ஆதாரங்களையும் பயன்படுத்துமாறு கேட்டுக்கொள்ளப்பட்டுள்ளது.,
PIB Headquarters
குடியரசுத்துணைத் தலைவரின் இரண்டு ஆண்டுகாலப் பணியை ஆவணப்படுத்தும் நூலை மத்திய உள்துறை அமைச்சர் அமித் ஷா வெளியிடுகிறார்
குடியரசுத்துணைத்தலைவர் திரு எம் வெங்கய்யா நாயுடு அவர்களின் இரண்டு ஆண்டுகாலப் பணியை ஆவணப்படுத்தும் நூலை மத்திய உள்துறை அமைச்சர் திரு அமித் ஷா சென்னையில் கலைவாணர் அரங்கில் ஞாயிறன்று  நடைபெறும் விழாவில் வெளியிடுகிறார்.
மத்திய சுற்றுச்சூழல் & வனங்கள் & பருவநிலை மாற்றம் மற்றும் தகவல் ஒலிபரப்புத் துறைகளுக்கான அமைச்சர் திரு. பிரகாஷ் ஜவடேகர் இந்த விழாவிற்கு ஏற்பாடு செய்துள்ளார். “கவனித்தல், கற்றல் மற்றும் தலைமையேற்றல்” என்ற தலைப்பிலான இந்த நூல், கடந்த இரண்டு ஆண்டுகளாக குடியரசுத்துணைத் தலைவர், நமது நாட்டின் அனைத்து மாநிலங்கள் மற்றும் யூனியன் பிரதேசங்களில் கலந்து கொண்ட 330 பொது நிகழ்ச்சிகள் தொடர்பான தகவல்களை ஆவணப்படுத்துகிறது.
நமது நாட்டின் குறுக்கும் நெடுக்கும் உள்ள அனைத்துப் பகுதிகளுக்கும் பயணம் செய்த குடியரசுத்துணைத் தலைவர், 61 பட்டமளிப்பு உரைகளை நிகழ்த்தியுள்ளார். 35 நிகழ்ச்சிகளில் மாணவர்களுடன் கலந்துரையாடியுள்ளார். 97 அறிவியல் மற்றும் தொழில்நுட்ப ஆராய்ச்சி நிறுவனங்களுக்கு வருகை தந்துள்ளார். 25 சிறப்பு சொற்பொழிவுகளை நிகழ்த்தியுள்ளார்.
திரு. வெங்கய்யா நாயுடு மேற்கொண்டுள்ள முக்கியமான அரசு ரீதியிலான அயல்நாட்டுப் பயணங்கள் மற்றும் நிகழ்வுகள் குறித்தும் இந்நூல் எடுத்துரைக்கிறது. இதில் நான்கு கண்டங்களில் உள்ள 19 நாடுகளுக்கு மேற்கொண்ட பயணங்களும் அடங்கும். பனாமா, கவுதிமாலா, கோஸ்டரிக்கா, மால்டா ஆகிய நாடுகளுக்கு பயணம் மேற்கொண்ட முதல் இந்திய குடியரசுத்துணைத் தலைவர் இவர்தான்.
மாநிலங்களவைத் தலைவராக இவரின் சாதனைகளையும், மாநிலங்களவையின் செயல்திறனையும், ஆற்றலையும் உயர்த்துவதற்கான இவரின் முன்முயற்சிகளையும் இந்த நூல் எடுத்துரைக்கிறது.
இந்த விழாவில், தமிழக ஆளுநர் திரு. பன்வாரிலால் புரோஹித், முதலமைச்சர் திரு எடப்பாடி கே பழனிசாமி, துணை முதலமைச்சர் திரு ஓ பன்னீர்செல்வம் ஆகியோர் கலந்துகொள்கின்றனர்.
வேளாண் விஞ்ஞானி பேரா.எம்.எஸ்.சுவாமிநாதன், இஸ்ரோ-வின் முன்னாள் இயக்குநர் டாக்டர் கிருஷ்ணசுவாமி கஸ்தூரிரங்கன், முன்னாள் அட்டார்னி ஜெனரல் திரு கே.பராசரன், துக்ளக் ஆசிரியர் திரு சுவாமிநாதன் குருமூர்த்தி, அப்பல்லோ மருத்துவமனைகள் குழுமத்தின் தலைவர் டாக்டர் பி சி ரெட்டி, வி.ஐ.டி. நிறுவனரும் வேந்தருமான டாக்டர் ஜி விஸ்வநாதன், இந்திய பாட்மிண்டன் குழுவின் தலைமை பயிற்சியாளர் திரு புல்லேலா கோபிசந்த் உள்ளிட்ட முக்கிய பிரமுகர்கள் விழாவில் பங்கேற்கின்றனர்.
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
பணியிடங்களில்  கொவிட் தடுப்பு மருந்து மையங்களை செயல்படுத்துவதற்காக மத்திய அரசு வெளியிட்டுள்ள வழிகாட்டுதல்கள்
2021 ஏப்ரல் 1-ம் தேதியில் இருந்து கொவிட்-19 தடுப்பு மருந்தை 45 வயதுக்கு மேற்பட்ட அனைவருக்கும் நீட்டித்ததை தொடர்ந்து, இந்தப் பிரிவில் உள்ள மக்களை தடுப்பு மருந்து எளிதாக சென்றடைவதற்கான முக்கிய நடவடிக்கையை மத்திய அரசு எடுத்துள்ளது.
இப்பிரிவில் உள்ளவர்களில் குறிப்பிட்ட அளவினர் அலுவலகங்கள்  அல்லது உற்பத்தி மற்றும் சேவை துறைகளில் பணிபுரிவதால், அவர்களின் பணியிடங்களிலேயே தடுப்பு மருந்து வழங்க முடிவெடுக்கப்பட்டுள்ளது.
2021 ஏப்ரல் 11 முதல், 45 வயதுக்கு மேற்பட்ட அனைத்து பணியாளர்களுக்கும் அவர்களது பணியிடங்களிலேயே தடுப்பூசி போடப்படும். இது தொடர்பாக அனைத்து மாநிலங்கள் மற்றும் யூனியன் பிரதேசங்களுக்கு மத்திய உள்துறை அமைச்சகம் எழுதியுள்ள கடிதத்தில், தகுதியுடைய மற்றும் தடுப்பு மருந்து எடுத்து கொள்ளும் ஆர்வம் உள்ள சுமார் 100 பேர் பணிபுரியும் இடங்களில் தடுப்பு மருந்து வழங்கல் நடவடிக்கையை மேற்கொள்ளுமாறு அறிவுறுத்தி உள்ளது.
இந்த செயல்பாட்டில் மாநிலங்களுக்கு ஆதரவளிப்பதற்கும், மாநில மற்றும் மாவட்ட திட்ட மேலாளர்களுக்கு உதவுவதற்கும் வழிகாட்டுதல்களை மத்திய சுகாதாரம் மற்றும் குடும்ப நல அமைச்சகம் வெளியிட்டுள்ளது.
இதன் படி, மாவட்ட பணிக்குழு மற்றும் நகர்ப்புற பணிக்குழு இத்தகைய பணியிடங்களை கண்டறியும். பணியிடங்களின் நிர்வாகம் தொடர்பு அலுவலர் ஒருவரை நியமிக்க வேண்டும். 45 வயதுக்கு மேற்பட்ட தகுதியுடைய பணியாளர்கள் தேர்ந்தெடுக்கப்படுவார்கள். அவர்களது குடும்ப உறுப்பினர்களுக்கு பணியிடங்களில் தடுப்பு மருந்து பெற்றுக்கொள்ள அனுமதியில்லை.
தடுப்பு மருந்து பெறுவதற்கு முன்னர் பயனாளிகள் கோ-வின் தளத்தில் பதிவு செய்து கொள்ள வேண்டும். அரசு அலுவலகங்களில் தடுப்பு மருந்து இலவசமாக வழங்கப்படும். தனியார் பணியிடங்களில் தனியார் மையங்களில் வசூலிக்கப்படும் நிர்ணயிக்கப்பட்டுள்ள கட்டணம் பெறப்படும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710218
பாதுகாப்பு அமைச்சகம்
இந்திய ராணுவத்தின் பல்வேறு மருத்துவமனைகளில் 29 நர்சிங் அதிகாரிகள் லெப்டினென்ட் அந்தஸ்தில் நியமனம்
டில்லி கன்டோன்மெண்ட் பகுதியில் உள்ள நர்சிங் கல்லூரி ராணுவ மருத்துவமனையில் , ராணுவ மருத்துவமனை -இல் பி எஸ் சி  நர்சிங் படிப்பில் பயிற்சி நிறைவு செய்த நான்காவது பிரிவு அதிகாரிகளுக்கு பயிற்சி நிறைவு விழா நடைபெற்றது.
ராணுவ மருத்துவமனை  கமான்டெண்ட், லெப்டினென்ட் ஜெனரல் ஜாய் சட்டர்ஜி விழாவிற்கு தலைமை வகித்தார். ராணுவ நர்சிங் பணி பிரிவின் கூடுதல் இயக்குனர் ஜெனரல், மேஜர் ஜெனரல் ஸ்மிதா தேவ்ராணி பயிற்சி முடித்த அதிகாரிகளுக்கு பதவிப்பிரமாணம் செய்து வைத்தார். விழாவில் 29 நர்சிங் பயிற்சி முடித்த அதிகாரிகள் ராணுவ நர்சிங் பணி பிரிவில் லெப்டினெண்ட் அந்தஸ்தில் நியமிக்கப்பட்டனர். இவர்கள் பல்வேறு ராணுவ மருத்துவ மனைகளில் பணியில் அமர்த்தப்படுவார்கள்.
நிகழ்ச்சியில் பேசிய லெட்டினெண்ட் ஜெனரல் ஜாய் சட்டர்ஜி, புதிதாக பணியில் அமர்த்தப்பட்டுள்ள நர்சிங் அதிகாரிகளுக்கு வாழ்த்து தெரிவித்தார். புதிய அதிகாரிகள் பணியின் நெறிமுறைகளை காக்க வேண்டும் என்றும் சேவை பாரம்பரியத்தை மேம்படுத்த வேண்டும் என்றும் வலியுறுத்தினார்.
நாட்டில் கொரோனா பெரும் தொற்றை எதிர்த்து முன் கள வீரர்களாக பணியாற்றி வருபவர்களை பாராட்டிய அவர் இளம் அதிகாரிகள் மருத்துவம் மற்றும் நர்சிங் துறைகளில் ஏற்பட்டு வரும் முன்னேற்றங்கள் பற்றி அறிந்து கொள்ளவேண்டும் என்றும் நோயாளிகளுக்கு அர்ப்பணிப்பு உணர்வுடன் சிகிச்சை அளிக்க வேண்டும் என்றும் கேட்டு கொண்டார்.